1825

Η παρούσα σελίδα αφορά το έτος 1825 κατά το Γρηγοριανό ημερολόγιο

Γεγονότα 
4 Ιανουαρίου - Ο Φραγκίσκος Α΄ των Δύο Σικελιών διαδέχεται τον πατέρα του, Φερδινάνδο Α' των Δύο Σικελιών.
3 Φεβρουαρίου - Η Βόρεια Γιουτλάνδη, κάποτε μέρος της χερσονήσου της Γιουτλάνδης που σχημάτισε το δυτικότερο κομμάτι της Δανίας, γίνεται νησί μετά από πλημμύρα που καταποντίζει τον πλάτους ενός χιλιομέτρου ισθμό της.
9 Φεβρουαρίου - Καθώς κανένας υποψήφιος δεν έλαβε την πλειοψηφία των ψήφων του Εκλεκτορικού Κολεγίου στις εκλογές του 1824, η Βουλή των Αντιπροσώπων των Η.Π.Α. εκλέγει τον Τζον Κουίνσι Άνταμς ως πρόεδρο των Ηνωμένων Πολιτειών.  
Φεβρουάριος - Απόβαση του Ιμπραήμ Πασά στην Πελοπόννησο.
4 Μαρτίου - Ο Τζον Κουίνσι Άνταμς ορκίζεται ως ο 6ος πρόεδρος των Ηνωμένων Πολιτειών.
30 Απριλίου - Ναυμαχία της Μεθώνης: ο ελληνικός στόλος, με επικεφαλής το ναύαρχο Ανδρέα Μιαούλη, πυρπολεί τον τουρκικό στόλο στη Μεθώνη Μεσσηνίας.
8 Μαΐου - Πτώση της Σφακτηρίας: ο Ιμπραήμ Πασάς καταλαμβάνει τη Σφακτηρία. Λίγο πριν την κατάληψη, το βρίκιο Άρης διέφυγε σώο από τον κόλπο του Ναυαρίνου. 
20 Μαΐου - Μάχη στο Μανιάκι: ο Ιμπραήμ Πασάς νικάει τους Έλληνες στο Μανιάκι Μεσσηνίας. Στη μάχη σκοτώνεται ο Παπαφλέσσας.
2 Ιουνίου - Διεξάγεται η ναυμαχία της Σούδας μεταξύ του ελληνικού και του οθωμανικού στόλου.
22 Ιουνίου - Το Κοινοβούλιο του Ηνωμένου Βασιλείου καταργεί τη φεουδαρχία στη βρετανική Βόρεια Αμερική.
30 Ιουλίου - Ο πλοίαρχος Τζορτζ Μπάιρον ανακαλύπτει τη νήσο Μάλντεν.
6 Αυγούστου - Η Βολιβία αποκτά την ανεξαρτησία της από την Ισπανία.
25 Αυγούστου - Η Ουρουγουάη κηρύσσει την ανεξαρτησία της από τη Βραζιλία.
29 Αυγούστου - Το Βασίλειο της Πορτογαλίας αναγνωρίζει την ανεξαρτησία της Βραζιλίας.
7 Οκτωβρίου - Εκδίδεται το πρώτο φύλλο της Γενικής Εφημερίδος της Ελλάδος, προδρόμου της Εφημερίδας της Κυβερνήσεως.
26 Οκτωβρίου - Ολοκληρώνεται το Κανάλι Ήρι, το οποίο συνδέει το Όλμπανι (Νέα Υόρκη) με τη λίμνη Ήρι.
26 Δεκεμβρίου - Εξέγερση των Δεκεμβριστών: Οι υπέρμαχοι του φιλελευθερισμού στη Ρωσία ξεσηκώνονται εναντίον του τσάρου Νικόλαου Α' στην Αγία Πετρούπολη.

Γεννήσεις 

8 Φεβρουαρίου - Ανρί Ζιφάρ, Γάλλος μηχανικός
21 Μαρτίου - Αλεξάντερ Μοζαΐσκι, Ρώσος αεροναυπηγός
11 Απριλίου - Φερντινάντ Λασσάλ, Γερμανός φιλόσοφος
4 Μαΐου - Τόμας Χάξλεϋ, Άγγλος βιολόγος
25 Οκτωβρίου - Γιόχαν Στράους ο νεότερος, Αυστριακός συνθέτης
29 Νοεμβρίου - Ζαν-Μαρτέν Σαρκό, Γάλλος ιατρός
2 Δεκεμβρίου - Πέτρος Β΄, αυτοκράτορας της Βραζιλίας
Θρασύβουλος Ζαΐμης, Έλληνας πολιτικός
Μιχαήλ Καλοποθάκης, Έλληνας θεολόγος
Νικόλαος Μεταξάς-Τζανής, Έλληνας συνθέτης

Θάνατοι 

4 Ιανουαρίου - Φερδινάνδος Α', βασιλιάς των Δύο Σικελιών
10 Ιανουαρίου - Ιωάννης Βαρβάκης, Έλληνας ευεργέτης
16 Φεβρουαρίου - Ρομπέρ Λεντέ, Γάλλος πολιτικός
7 Μαΐου - Αντόνιο Σαλιέρι, Ιταλός συνθέτης
8 Μαΐου - Σαντόρε ντι Σανταρόζα, Ιταλός φιλέλληνας
19 Μαΐου - Ανρί ντε Σαιν-Σιμόν, Γάλλος πολιτικός
20 Μαΐου - Παπαφλέσσας, Έλληνας κληρικός και αγωνιστής
22 Μαΐου - Λασκαρίνα Μπουμπουλίνα, Ελληνίδα αγωνίστρια
1 Ιουνίου - Άγγελος Δελλαδετσίμας, Έλληνας ιατρός και λόγιος
5 Ιουνίου - Οδυσσέας Ανδρούτσος, Έλληνας αγωνιστής
9 Ιουνίου - Παυλίνα Βοναπάρτη - Μποργκέζε, Γαλλίδα αδελφή του Ναπολέοντα Α' της Γαλλίας
14 Ιουνίου - Πιερ Λ' Ενφάντ, Γάλλος αρχιτέκτονας και μηχανικός
1 Δεκεμβρίου - Αλέξανδρος Α', τσάρος της Ρωσίας
29 Δεκεμβρίου - Ζακ-Λουί Νταβίντ, Γάλλος ζωγράφος
Τσαρλς Χολ, Άγγλος ιατρός και κοινωνιολόγος

Εξωτερικοί σύνδεσμοι 
 

Έτη